# ინდოეთიშ ადმინისტრაციული დორთუალა

**ინდოეთიშ ადმინისტრაციული დორთუალა** — ინდოეთიშ ადმინისტრაციულ დორთუალაშ მაართა დონე. ინდოეთი ფედერალური სახენწჷფო რე. ქიანა აკმოდირთუ 28 შტატიშე დო 8 მორსხუ ტერიტორიაშე (თინეფს შქას 7 მორსხუე ტერიტორიაშე დო ართი ერუანული ნანანოღაშ ოლქიშე - დელი). მუშჸურე, არძო შტატი დორთილი რე ოლქეფო (დისტრიქტეფი), ნამუშ ედომუშამი მუდანობა 642-ის აკმადგინანს.

## ხეშუულობაშ ორგანოეფი

შტატეფს მუნეფიშ კანონმადვალუ დო ემაჸონაფალი ხეშუულება ჸუნს. შტატიშ იერარქიული პირამიდაშ კონკას გუბერნატორი გერე, ნამუსჷთ დუთმარჷნუანს ინდოეთიშ პრეზიდენტი ხუთ წანაშ ხანით. გუბერნატორი შტატიშ თარობას აკმოქიმინუნს დო დუთმარჷნუანს შტატიშ თარ მინისტრის, ნამუთ ეშიგორუაფუ აბანობურ გიშაგორუეფს გომორძგუაფილი პოლიტიკური პარტიაშ მაკათურეფშე. შტატეფს ართ ვარდა ჟირპალატიანი პარლამენტეფი ჸუნს. შტატიშ პარლამენტიშ გიმენ პალატას ჯოხო *ვიდჰან საბჰა* დო ინდური კანონდვალუაშ მეჯინათ, შილებე იკათუანდასჷნ 60-შე 500-შახ მაკათურს. შტატიშ პარლამენტიშ გიმენ პალატა გიშეგორუაფუ საარძო გიშაგორუეფით, ხუთ წანაშ ხანით. შტატიშ პარლამენტიშ ჟილენ პალატას ჯოხო *ვიდჰან პარიშადი* დო თიშ მაკათურეფი ამშვ წანაშ ხანით გიშეგორუაფუ, თეწკჷმა ართო ირ 2 წანაშე ართშა, არძო მაკათურიშ ნასუმორი კინე გიშეგორუაფუ. შტატეფიშ პარლამენტეფს ისხუნუაფჷ არძო საკითხი, გალენურ პოლიტიკაშ, სახენწჷფო უშქურანჯობაშ, გალენურ ვაჭრობუაშ დო ომენოღალობაშ მოხ, ნამუთ მორსხუე ინდოეთიშ პარლამენტიშ იურისდიქციაშ გიმე რე.

მორსხუე ტერიტორიეფს, თაშნეშე ერუანულ ნანანოღურ ოლქის მართუნა ჩინოვნიკეფი, ნამუთ წმმარინუანა ინთოეთიშ თარობას — კომისარეფი ვარდა ადმინისტრატორეფი. კანკალე ტერიტორიას მუში პარლამენტი დო თარობა ჸუნს, ნამუსჷთ ძალამი გოხურგელი ნებაგოქუნელობეფი უღუ; მორჩილ მორსხუე ტერიტორიეფს თეჯგურა ხეშუულებაშ ორგანოეფი ვაჸუნს. მორსხუე ტერიტორიეფს ინდოეთიშ რესოუბლიკაშ ფედერალური კანონდვალუა მოქიმინჯენს.

## ნინეფი

კანკალე შტატის დო ტერიტორიას, ედომუშამინდური ოფიციალური ნინეფიშ მოხ, ანუ ჰინდიშ დო ინგლისურიშ მოხ, თაშნეშე ოფიციალურო შილებე აღიარაფილი რდას გეძინელი ნინეფი, ნამუთ დუმახასიათაფალი რე მოჩამილი რეგიონიშ მახორობაშო.

## ადმინისტრაციული დორთუალაშ გიშაკერძაფილობა

ინდოეთიშ ადმინისტრაციულ დორთუალა
**ინდოეთიშ შტატეფი** (ინგლ. state, ჰინ. प्रांत — prant) ართიანშე ძალამი გიშაკერძილი რენა. თინეფშე მახორობაშ მეჯინათ უდიდაში შტატეფი, მოსოფელიშ უშხუაში ადმინისტრაციული ართაულეფი რენა — მოსოფელიშ ვით არძოშე მეჭედელო დოხორელი ადმინისტრაციული ართულეფი რე ინდოეთიშ შტატეფი - უტარ-პრადეში, ნამუშ მახორობა 180 მილიონ ადამიერშე უმოსი რე დო თე ერკებულიშ მაართა აბანსი რე, მაჰარაშტრა მაჟირა აბანს იკენს.

კანკალე ინდოეთიშ შტატეფიშ ტერიტორიაშ ფართობი, კანკალე ევროპული ქიანაშ ფართობის ვადმაკორდუ (სამანგათ, შტატ რაჯასტანს პოლონეთიშ უმოსი ფართობი უკებჷ). კანკალე მორჩილი შტატიშ ტერიტორიაშ ფართობი სააწმარენჯოთ, მუსხირენ ვითოში კვ. კმ. ფართობის აკმადგინანს.

**ინდოეთიშ მორსხუე ტერიტორიეფი** (ინგლ. territory, ჰინ. केन्द्रीय सरकार — kendriy sarkar) უმოსი ართობური რე, ვინემ შტატეფი — თინეფი ფართობით მუსხირენ ვითოში კმ² რე, მახორობაშ მუდანობათ - 1,1 მლნ მახორუ რე (გიშართილი რე — ნანანოღური ოლქი დელი, ნამუშ მახორობა 16 მლნ ადამიერშე უმოსი რე).

## ინდოეთიშ შტატეფიშ დო მორსხუე ტერიტორიეფიშ ერკებული

| მარგალური ჯოხო | აბანობური ჯოხო | ნანანოღა | ფართობი | მახორობა(2007) | ორენი რუკას |
| --- | --- | --- | --- | --- | --- |
| შტატეფი |
| ანდჰრა-პრადეში | ინგლ. Andhra Pradesh ჰინ. आन्ध्र प्रदेश ტელუგუ ఆంధ్ర ప్రదేశ్ ურდუ آندھرا پردیش | ვიჯაიავადა | 160 205 | 49 665 533 |  |
| არუნაჩალ-პრადეში | ინგლ. Arunachal Pradesh ჰინ. अरुणाचल प्रदेश | იტანაგარი | 83743 | 1 230 660 |  |
| ასამი | ინგლ. Assam ჰინ. असम ასამ. অসম | დისპური | 78438 | 28 729 164 |  |
| ბიჰარი | ინგლ. Bihar ჰინ. बिहार | პატნა | 99200 | 94 129 492 |  |
| გოა | ინგლ. Goa ჰინ. गोवा კონკანი गोंय მარათჰი गोवा | პანაჯი | 3702 | 1 433 952 |  |
| გუჯარათი | ინგლ. Gujarat ჰინ. गुजरात გუჯარათი ગુજરાત | განდინაგარი | 196024 | 55 696 629 |  |
| ჯარხანდი | ინგლ. Jharkhand ჰინ. झारखंड | რანჩი | 74677 | 29 863 038 |  |
| ბჟადალი ბენგალი | ინგლ. West Bengal ჰინ. पश्चिम बंगाल ბენგალ. পশ্চিমবঙ্গ | კოლკატა | 88752 | 86 787 185 |  |
| კარნატაკა | ინგლ. Karnataka ჰინ. कर्नाटक კანადა ಕರ್ನಾಟಕ | ბანგალორი | 191791 | 56 788 225 |  |
| კერალა | ინგლ. Kerala ჰინ. केरल მალაიალამ. കേരളം | ტირუვანანტაპურამი | 38863 | 32 976 282 |  |
| მადჰია-პრადეში | ინგლ. Madhya Pradesh ჰინ. मध्य प्रदेश | ბჰოპალი | 308252 | 67 350 486 |  |
| მანიპური | ინგლ. Manipur ჰინ. मणिपुर მანიპური মনিপুর | იმპჰალი | 22327 | 2 722 938 |  |
| მაჰარაშტრა | ინგლ. Maharashtra ჰინ. महाराष्ट्र მარათჰი महाराष्ट्र | მუმბაი | 307690 | 106 811 880 |  |
| მეგჰალაია | ინგლ. Meghalaya ჰინ. मेघालय | შილონგი | 22429 | 2 633 349 |  |
| მიზორამი | ინგლ. Mizoram ჰინ. मिज़ोरम | აიჯალი | 21081 | 1 018 406 |  |
| ნაგალენდი | ინგლ. Nagaland ჰინ. नागालैंड | კოჰიმა | 16579 | 2 585 906 |  |
| ოდიშა | ინგლ. Orissa ჰინ. उड़ीसा ორია ଓଡ଼ିଶା | ბჰუბანეშვარი | 155707 | 39 285 142 |  |
| პენჯაბი | ინგლ. Punjab ჰინ. पंजाब პენჯაბ. ਪੰਜਾਬ | ჩანდიგარჰი | 50362 | 26 434 809 |  |
| რაჯასტანი | ინგლ. Rajasthan ჰინ. राजस्थान | ჯაიპური | 342239 | 63 904 350 |  |
| სიკიმი | ინგლ. Sikkim ჰინ. सिक्किम ნეპალი सिक्किम | განგტოკი | 7096 | 622 831 |  |
| ტამილნადუ | ინგლ. Tamil Nadu ჰინ. तमिलनाडु ტამილ. தமிழ்நாடு | ჩენაი | 130058 | 64 881 871 |  |
| ტელანგანა | ინგლ. Telangana ტელუგ. తెలంగాణ | ჰაიდარაბადი | 114 840 | 35 286 757 |  |
| ტრიპურა | ინგლ. Tripura ჰინ. त्रिपुराु ბენგალ. ত্রিপুরা | აგარტალა | 10486 | 3 441 822 |  |
| უტარაკჰანდი | ინგლ. Uttarakhand ჰინ. उत्तराखंड | დეჰრადუნი | 51125 | 9 237 587 |  |
| უტარ-პრადეში | ინგლ. Uttar Pradesh ჰინ. उत्तर प्रदेश  ურდუ اتر پردیش | ლაქნაუ | 243286 | 186 296 036 |  |
| ჰარიანა | ინგლ. Haryana ჰინ. हरियाणा  პენჯაბ. ਹਰਿਆਣਾ | ჩანდიგარჰი | 44212 | 23 822 640 |  |
| ჰიმაჩალ-პრადეში | ინგლ. Himachal Pradesh ჰინ. हिमाचल प्रदेश | შიმლა | 55673 | 6 552 621 |  |
| ჩატისგარჰი | ინგლ. Chhattisgarh ჰინ. छत्तीसगढ | რაიპური | 135194 | 22 529 537 |  |
| მორსხუე ტერიტორიეფი |
| ანდამანიშ დო ნიკობარიშ კოკეფი | ინგლ. Andaman and Nicobar Islands ჰინ. अंडमान और निकोबार द्वीप समूह | პორტ-ბლერი | 8249 | 405 525 |  |
| დადრა დო ნაგარ-ჰაველი დო დამანი დო დიუ | ინგლ. Dadra and Nagar Haveli and Daman and Diu ჰინ. दादरा और नगर हवेली और दमन और दीव | დამანი | 603 | 585 764 |  |
| ლადაქი | ინგლ. Ladakh ტიბ. ལ་དྭགས་, ვაილი *la dwags* ჰინ. लदाख ურდუ: لدّاخ‎‎ | ლეჰი | 86 904 | 274 289 |  |
| ლაქშადვიპი | ინგლ. Lakshadweep ჰინ. लक्षद्वीप მალაიალამ. ലക്ഷദ്വീപ | კავარატი | 32 | 65 545 |  |
| პონდიშერი | ინგლ. Pondicherry ჰინ. पांडिचेरी ფრანგ. Pondichéry მალაიალამ. പുതുച്ചേരി ტამილ. புதுச்சேரி} ტელუგუ పుదుచ్చేర | პუდუჩერი | 492 | 1 071 578 |  |
| ჩანდიგარჰი | ინგლ. Chandigarh ჰინ. चंडीगढ़ პენჯაბ. ੰਡੀਗੜ੍ਹ | ჩანდიგარჰი | 114 | 1 074 625 |  |
| ჯამუ დო ქაშმირი | ინგლ. Jammu and Kashmir ჰინ. जम्मू और कश्मीर ურდუ: جموں و کشمیر‎‎ ქაშმ. جۄم تٕ کٔشېر | სრინაგარი | 42 241 | 12 258 433 |  |
| ერუანული ნანანოღაშ ოლქი |
| დელი | ინგლ. Delhi ჰინ. दिल्ली ურდუ دلی პენჯაბ. ਦਿੱਲੀ | დელი | 1483 | 16 862 735 |  |

## რესურსეფი ინტერნეტის

* Official Government of India website: States and Union Territories
* Article on sub-national governance in India
* Interactive Map of India Archived 2006-02-08 ვებ-ხასჷლას Wayback Machine.